**Broj: ----------**

**Podgorica .\_\_\_\_\_\_\_\_\_2020.godine**

**P R A V I L A**

**o organizaciji i načinu rada Sindikalne organizacije**

**--------------------------------------------------------------**

**Podgorica,\_\_\_\_\_\_\_\_\_\_.20... godine**

**Na osnovu Odluke o udruživanju u Sindikat uprave i pravosuđa Crne Gore i čl.14,15 i 16 Statuta Sindikata uprave i pravosuđa Crne Gore, Skupština Sindikalne organizacije, na sjednici održanoj dana \_\_\_\_\_\_\_\_. godine, usvojila je**

**P R A V I L A**

**o organizaciji i načinu rada Sindikalne organizacije**

**--------------------------------------------------------------**

**OSNOVNE ODREDBE**

**Član 1.**

**Sindikalna organizacija --------------------------------------- (u daljem tekstu: Sindikalna organizacija) je osnovni oblik sindikalnog organizovanja i rada koju čine članovi sindikata, odnosno zaposleni koji se dobrovoljno učlanjuju u sindikat prihvatajući sindikalni program, Statut i ova Pravila.**

**ČLAN SINDIKATA**

**Član 2.**

**Zaposleni se u Sindikalnu organizaciju učlanjuju dobrovoljno, bez obzira na političko ili vjersko opredjeljenje, nacionalnu pripadnost, zanimanje, struku, pol i dr.**

**Učlanjenjem u Sindikalnu organizaciju zaposleni istovremeno postaje član Sindikata uprave i pravosuđa Crne Gore (u daljem tekstu: Sindikat) i drugih asocijacija u koje se ovaj Sindikat udružuje.**

**Član 3.**

**Zaposleni se učlanjuje u Sindikalnu organizaciju potpisivanjem pristupne izjave i dobijanjem članske karte od predsjednika Sindikalne organizacije.**

**Sindikalna organizacija vodi preciznu evidenciju o svojim članovima.**

**Novoprimljeni član prvu sindikalnu članarinu plaća po dobijanju prve mjesečne zarade, a sindikalna prava počinje da ostvaruje mjesec dana od dana prijema.**

**Član 4.**

**Članstvo u Sindikatu prestaje u sledećim slučajevima:**

**-istupanjem, odnosno potpisivanjem pismene izjave;**

**-brisanjem iz evidencije u slučaju neplaćanja članarine duže od 3 mjeseca;**

**-promjenom radnog statusa, ako član postane poslodavac u kom slučaju mu, na njegovu želju, može mirovati sindikalni status;**

**-prelaskom na rad u drugu djelatnost;**

**-isključenjem, ako član djeluje suprotno sindikalnom programu i Statutu, i u slučaju da sprečava druge članove u aktivnostima koje vodi Sindikat, kao i u slučaju protivzakonitog korišćenja sindikalne članarine.**

**Član 5.**

**Odluku o isključenju člana sindikata, u slučajevima iz člana 4. ovih pravila, donosi Sindikalna organizacija.**

**Isključeni član sindikata ima pravo žalbe sve do najvišeg organa Sindikata.**

**PRAVA I OBAVEZE ČLANA**

**Član 6.**

**Opšta sindikalna prava člana su: pravo na zaštitu po osnovu kolektivnog ugovora; pravo na učestvovanje u građenju i sprovođenju sindikalne politike; pravo da bira i da bude biran u sve sindikalne organe; pravo na besplatnu pravnu pomoć i pomoć kod ostvarivanja svojih prava iz rada i po osnovu rada; pravo da se sindikalno obrazuje, osposobljava i informiše; pravo da ocjenjuje rad organa i rukovodstva Sindikalne organizacije; da učestvuje u sindikalnim sportsko-rekreativnim i drugim aktivnostima i dr.**

**Član 7.**

**Posebna sindikalna prava člana su: pravo na posredovanje i pomoć kod otkaza; pravo na pomoć u rješavanju stambenog pitanja preko sindikalnog stambenog fonda; pravo na pomoć iz Fonda solidarnosti; pravo na organizovanu i povoljnu nabavku osnovnih životnih namirnica; pravo na dobijanje sindikalnog kredita; pravo na odmor u objektima sindikalnog turizma i dr.**

**Član 8.**

**Obaveze člana Sindikata su: da poštuje ova Pravila, Statut svog sindikata i Saveza i ostala sindikalna akta i da djeluje u skladu sa njima; da aktivno učestvuje u svim sindikalnim akcijama; da redovno plaća članarinu i brine o njenom trošenju i raspoređivanju; da se organizovano bori za razvoj i učešće u saodlučivanju i upravljanju; da se bori za jačanje jedinstva članova Sindikata; da savjesno i odgovorno vrši izbornu funkciju u svim organima Sindikata i dr.**

**SINDIKALNA ORGANIZACIJA**

**Član 9.**

**Zadaci Sindikalne organizacije su: zaključivanje kolektivnog ugovora sa poslodavcem; pregovaranje sa poslodavcem; praćenje primjene kolektivnog ugovora i drugih zakonskih akata; rješavanje zahtjeva vezanih za interese članstva; briga o zaštiti na radu i uslovima rada; informisanje članstva o aktivnostima i politici Sindikata i Saveza; pripremanje i organizovanje kolektivnih industrijskih akcija; formira sindikalni stambeni fond kada za to postoji interesovanje zaposlenih; donosi odluku o ovlašćenju lica za upis u registar kod nadležnog državnog organa i u sindikalni registar; vrši nadzor nad finansijskim poslovanjem Sindikalne organizacije i dr.**

**ORGANI SINDIKALNE ORGANIZACIJE**

**Član 10.**

**Organi Sindikalne organizacije su:**

**Skupština;**

**Izvršni odbor;**

**Predsjednik i**

**Nadzorni odbor.**

**Skupština**

**Član 11.**

**Skupština je najviši organ Sindikalne organizacije i čine je izabrani delegati, koji se biraju po sindikalnim podružnicama prema utvrđenom cenzusu.**

**Odluku o broju delegata i druge kriterijume za njihov izbor donosi Izvršni odbor.**

**Član 12.**

**Skupština radi punovažno ako joj prisustvuje više od polovine svih članova Sindikalne organizacije, a odluke su punovažne ako se za njih izjasni više od polovine prisutnih članova, ako ovim Pravilima i Statutom Sindikata nije drugačije uređeno.**

**Član 13.**

**Skupština: usvaja program rada Sindikalne orgnizacije; usvaja Pravila o radu Sindikalne organizacije; ocjenjuje rad i aktivnost predsjednika, Izvršnog i Nadzornog odbora; razmatra njihov izvještaj o radu; razmatra žalbe i predstavke koje su joj upućene; vrši izbor predsjednika Sindikalne organizacije, članova Izvršnog i Nadzornog odbora; raspravlja i o drugim pitanjima od značaja za Sindikalnu organizaciju.**

**Izvršni odbor**

**Član 14.**

**Između dvije Skupštine najviši organ je Izvršni odbor.**

**Predlozi kandidata za članove Izvršnog odbora daju se u postupku kandidovanja, koji predhodi održavanju Skupštine, i na samoj Skupštini Sindikalne organizacije koja utvrđuje listu kandidata.**

**Broj kandidata za članove Izvršnog odbora, po pravilu, mora biti veći od broja članova koji se bira.**

**Izbor se vrši tajnim glasanjem između više predloženih kandidata.**

**Izvršni odbor broji ----- (\_\_) člana, od kojih je predsjednik Sindikalne organizacije, kao član po funkciji, istovremeno i predsjednik Izvršnog odbora.**

**Izvršni odbor odgovara za svoj rad Skupštini, odnosno članstvu.**

**Član 15.**

**Izvršni odbor:**

**-u ime Sindikalne organizacije brine za realizaciju kolektivnog ugovora i pokreće inicijativu za njegove izmjene i dopune;**

**-pred nadležnim organima Sindikata i Saveza pokreće postupak i predlaže mjere za rješavanje ekonomskih, socijalnih, ekoloških i dugih interesa članova organizacije;**

**-sa organima Sindikata i Saveza organizuje pružanje pravne pomoći zaposlenima i druge aktivnosti od interesa za članove Sindikalne organizacije;**

**-inicira aktivnosti i predlaže unaprjeđenje sistema obračuna zarada, unaprjeđivanje uslova rada i stimulacije zaposlenih;**

**-inicira unaprjeđivanje i izgradnju oblika informisanja članstva o radu organa sindikata i o drugim pitanjima od interesa za članstvo;**

**-pokreće aktivnosti za poboljšanje uslova rada posebno na radnim mejstima na kojima se obavljaju teški i po zdravlje štetni poslovi i brine o položaju invalida rada;**

**-preduzima mjere da se na bazi solidarnosti i uzajamnosti pruža pomoć ugroženim članovima sindikata;**

**-stara se o formiranju sindikalnog stambenog fonda kada za to postoji interesovanje zaposlenih;**

**-priprema predlog izvještaja o radu, program rada, Pravila o radu Sindikalne organizacije i dr.;**

**-priprema i saziva redovnu Skupštinu;**

**-donosi odluku o sazivanju vanredne Skupštine, na zahtijev najmanje 1/3 članova Sindikalne organizacije, odnosno članova Izvršnog odbora;**

**-donosi Poslovnik o svom radu;**

**-donosi godišnji program rada;**

**-obavlja i druge poslove od interesa za članstvo.**

**Svoje stavove, zaključke i odluke Izvršni odbor izgrađuje i donosi na osnovu predloga i mišljenja članstva Sindikalne organizacije.**

**Predsjednik Sindikalne organizacije**

**Član 16.**

**Predsjednika Sindikalne organizacije bira Skupština tajnim glasanjem, između više kandidata. Izabran je onaj kandidat koji dobije više od polovine glasova prisutnih članova, odnosno najveći broj glasova prisutnih članova u drugom krugu.**

**Predlozi kandidata za predsjednika Sindikalne organizacije daju se u postupku kandidovanja, koji predhodi održavanju Skupštine, i na samoj Skupštini Sindikalne organizacije koja utvrđuje listu kandidata.**

**Način finansiranja i druga prava iz rada i po osnovu rada predsjednika Sindikalne organizacije regulišu se u skladu sa Zakonom i kolektivnim ugovorom.**

**Ako predsjednik Sindikalne organizacije ovu funkciju obavlja volonterski, na osnovu odluke Izvršnog odbora Sindikalne organizacije utvrđuje mu se naknada troškova (na pr. u visini od najmanje jedne najniže cijene rada).**

**Član 17.**

**Predsjednik Sindikalne organizacije: predstavlja i zastupa Sindikalnu organizaciju; saziva sjednice Izvršnog odbora i njima rukovodi i odgovoran je za sprovođenje odluka i zaključaka; brine se i organizuje sprovođenje programa rada Sindikalne organizacije; daje incijativu za međunarodnu saradnju sa zaposlenim u drugim sindikalnim centralama.**

**Predsjednik je naredbodavac za finansijska sredstva i odobrava isplatu sredstava do iznosa koji utvrdi Izvršni odbor.**

**Predsjednik brine o uslovima rada zaposlenih i zaštiti na radu sarađujući sa nadležnim institucijama.**

**Član 18.**

**Predsjednik Sindikalne organizacije posebno:**

**-u ime Sindikalne organizacije zaključuje kolektivni ugovor sa poslodavcem;**

**-brine za dosljedno ostvarivanje prava zaposlenih iz kolektivnog ugovora;**

**-angažuje stručnu i pravnu pomoć u slučajevima povrede prava zaposlenih iz rada i po osnovu rada;**

**-inicira aktivnosti i stara se o realizaciji stavova, zaključaka i odluka sindikalnih organa;**

**-obavlja i druge poslove saglasno ovim pravilima i odlukama Sindikata i Saveza.**

**Nadzorni odbor**

**Član 19.**

**Nadzorni odbor vrši nadzor nad korišćenjem finansijskih i drugih sredstava i o tome informiše Sindikalnu organizaciju.**

**Nadzorni odbor se sastaje po potrebi, a najmanje jedanput u godini radi razmatranja finansijskog poslovanja Sindikalne organizacije i o svom radu informiše Izvršni odbor i Sindikalnu organizaciju.**

**Nadzorni odbor bira Skupština.**

**Nadzorni odbor broji ---- člana.**

**ODNOSI I ODLUČIVANJE**

**Član 20.**

**Organi Sindikalne organizacije moraju osigurati svojim članovima nesmetan sindikalni rad i djelovanja i zaštiti ih od bilo kakvih nezakonitih posledica po tom osnovu.**

**Mandat članova svih organa Sindikalne organizacije traje četiri godine i njihovo ponovno biranje nije ograničeno.**

**Sjednice organa su punovažne ukoliko im prisustvuje više od polovine članova.**

**Odluke se donose javnim glasanjem, ako ovim pravilima nije drugačije uređeno. Odluka je punovažna ako se za nju izjasni više od polovine prisutnih članova organa.**

**Član 21.**

**Ostvarivanje sindikalnog programa i povjerenja članstva osnova su za kandidovanje i izbor svih sindikalnih kadrova, od najmanjeg do najvećeg nivoa sindikalnog organizovanja.**

**Svi organi i njihovi pojedini članovi su opozivi ako su se ogriješili o Statut Sindikata i Saveza i ako ne izvršavaju svoje obaveze. Postupak ostavke i opoziva se sprovodi shodno odredbama Statuta Sindikata.**

**Kandidati za odgovorne funkcije javno obazrazlažu svoje viđenje načina ostvarivanja programa i unaprjeđenja rada organa za koji se kandiduju.**

**Svi organi za svoj rad odgovaraju članstvu i organima koji su ih birali.**

**Prije donošenja odluka bitnih za članove sindikata organi su dužni na najpogodniji način da konsultuju članstvo.**

**IZBORI**

**Član 22.**

**Izbori u Sindikalnoj organizaciji obavljaju se, po pravilu, svake pete godine na osnovu odluke o raspisivanju i sprovođenju sindikalnih izbora i programa izbornih aktivnosti koje donose organi Sindikata i Saveza.**

**Izborni postupak mora osigurati da člasntvo u organizaciji neposredno bira svoje rukovodstvo i da evidentira kandidate za više organe.**

**Za predsjednika Sindiklane organizacije ne može biti izabran kandidat koji ima manje od dvije godine neprekidnog članstva u sindikatu s plaćenom članarinom u kontinuitetu.**

**Vanredni izbori sprovode se u skladu sa odredbom Statuta Sindikata.**

**Član 23.**

**Član organa sindikata može uz obrazloženje dati ostavku na članstvo u organu u toku mandata a najkasnije tri mjeseca prije isteka istog. Organ kome je podnijeta ostavka dužan je da se o njoj izjasni čime se ne isključuje odgovornost. Organ kome je podnijeta neopoziva ostavka o istoj ne glasa već je konstatuje.**

**SINDIKALNA ČLANARINA**

**Član 24.**

**Članarina je osnovni izvor prihoda i finansiranja djelatnosti sindikata na svim nivoima organizovanja.**

**Učlanjenjem u Sindikalnu organizaciju, član je obavezan da redovno mjesečno plaća članarinu, jer na osnovu toga ostvaruje svoja sindikalna prava.**

**Osnovna sindikalna članarina neophodna za finansiranje sindikalne aktivnosti je 1% zarade člana sindikata.**

**Visinu članarine iznad ovog nivoa može samostalno utvrditi Sindikalna organizacija. U tom slučaju, sa dijelom članarine iznad 1% Sindikalna organizacija raspolaže samostalno.**

**Sindikalna članarina uplaćuje se i raspoređuje prilikom isplate zarada shodno Odluci Sindikata o raspodjeli osnovne sindikalne članarine.**

**Dio sindikalne članarine koja pipada Sindikalnoj organizaciji služi za ukupan rad organizacije i o njenoj upotrebi odlučuje Izvršni odbor u skladu sa Pravilnikom o materijalno-finansijskom poslovanju Sindikata.**

**Član 25.**

**Sredstva od članarine mogu se koristiti samo za ostvarivanje aktivnosti sindikata u skladu sa odlukama Izvršnog odbora Sindikalne organizacije.**

**Svi organi Sindikalne organizacije dužni su, najmanje jednom godišnje, obavještavati članove i organe o prihodima i rashodima sindikalne članarine i drugih sredstava sindikata.**

**Finansijsko poslovanje obavlja se u skladu sa Zakonom i Pravilnikom o materijalno-finansijskom poslovanju.**

**Svojevoljno mijenjanje, nesprovođenje odluke o raspodjeli članarine i neracionalno raspolaganje sredstvima smatra se povredom Statuta.**

**PEČAT, ŠTAMBILJ I SJEDIŠTE**

**Član 26.**

**Sindikalna organizacija ima svoj žiro račun, pečat i štambilj.**

**Pečat je okruglog oblika i sadrži riječi: Sindikalna organizacija -------------------------------, sa amblemom sindikata u sredini.**

**Štambilj služi za evidentiranje akata.**

**Sindikalna organizacija ima svojstvo pravnog lica.**

**Sjedište Sindikalne organizacije je u \_\_\_\_\_\_\_\_\_\_\_: Ulic------------------ br. -----.**

**PRELAZNE I ZAVRŠNE ODREDBE**

**Član 27.**

**Izmjene i dopune ovih pravila vrše se po postupku i na način predviđen za njihovo donošenje.**

**Tumačenje ovih pravila daje Izvršni odbor Sindikalne organizacije.**

**Pravila stupaju na snagu danom usvajanja na Skupštini Sindikalne organizacije.**

**Broj: \_\_\_\_\_\_\_\_\_\_ . PREDSJEDNIK SINDIKALNE** **ORGANIZACIJE**

**U \_\_\_\_\_\_\_\_ \_\_\_\_\_\_\_\_20\_.g. ---------------------------**